ભારતીય સંસ્કૃતિમાં વિવિધ માંગલિક પ્રતીકોનું મહત્ત્વ પ્રાચીનકાલથી સ્વીકારાયું છે. વિભિન્ન વિચારો, પરંપરાઓ, માન્યતાઓ અને વિશ્વાસના આ પ્રતીકોને સાકાર અને બોધગમ્ય બનાવ્યા છે. ભાવોની અભિવ્યક્તિની સાથે સાથે આ પ્રતીકો શોભા અને માંગલિક ભાવનાઓની સૃષ્ટિ અને સંવૃધ્ધિ પણ કરે છે. આ માંગલિક પ્રતીકોમાં ‘સ્વસ્તિક’ લોકપ્રિય છે. જેમાં સુખ સંપન્નતા સૌંદર્ય અને સૌભાગ્યની આકાંક્ષાઓ જળવાયેલી છે. જેને સજાવવામાં અને પૂરવામાં માંગલિકતા અને પૂર્ણતાનો ભાવ પ્રકટ થાય છે. સ્વસ્તિક ભારતીય જીવનનું એક વિલક્ષણ અંગ છે.